User talk:HShaari

BERMULANYA SATU ERA LAGI

Petang tadi saya bersembang sembang dengan cikgu Jafni MRSM Baling di kedai kopi Pak Cik Kassim. Beliau sebagai guru yang kreatif dan inovatif banyak beri sumbangan kepada MRSM dan saya yakin dengankebolehannya. Kami berbual dengan rancak tentang cara nak buat kolam untuk memelihara ikan. Kebetulan saya sedang menyiapkan kolam tersebut dihadapan rumah. Yang menariknya bila beliau menunjukkan lamanweb instructables.com. Apabila saya layari lamanweb tersebut, sungguh hebat maklumat yang boleh didapati. Persoalan saya ialah berapa ramai dari kita yang memenafaatkan lamanweb sebegini? Memang ramai warga kita yang memiliki telefon mudahalih dan komputer akses internet tetapi adakah menggunakan sepenuhnya kemudahan yang ada? Teringatlah saya betapa ledakan maklumat dan globalisasi ini mempunyai banyak kelebihan dan kehebatan kepada mereka yang bersedia. Jika tidak bersedia kita akan terus ketinggalan. Mantan PM kita dahulu Tun Mahathir telah bercakap tentang perkara ini, tetapi adakah rakyat kita terutama orang muda bersiap sedia menghadapi zaman globalisasi ini. Saya risau tentang kesedaran dan kesediaan bangsa tentang era yang serba mencabar. Jangan nanti kita menghadapl fenomena "culture shock" seperti yang dikatakan oleh Alvin Toffler. Jangan kita terus jadi penumpang dalam negara kita menjelang tahun 2020 nanti.